Ir-Regolament tal-Kummissjoni (KE) Nru 145/2003
tat-27 ta' Jannar 2003
temenda għad-disa' darba r-Regolament tal-Kunsill (KE) Nru 881/2002 li jimponi ċerti miżuri restrittivi indirizzati kontra ċerti persuni u entitajiet assoċjati ma Usama bin Laden, in-network ta' Al-Qaida u t-Taliban, u jirrevoka r-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 881/2002 tat-27 ta' Mejju 2002 li jimponi ċerti miżuri restrittivi indirizzati kontra ċerti persuni u entitajiet assoċjati ma' Usama bin Laden, in-networks Al-Qaida u t-Taliban, u li jirrevoka ir-Regolament tal-Kunsill (KE) Nru 467/2001 li jipprojbixxi l-esportazzjoni ta' ċerta merkanzija u servizzi lill-Afghanistan, li jissaħħaħ il-projbiment tat-tajran u jestendi għall-iffriżar ta' fondi u riżorsi finanzjarji oħra fir-rigward tat-Taliban ta' l-Afghanistan, [1] kif l-aħħar emendata mir-Regolament tal-Kummissjoni (KE) Nru 2083/2002, [2] u partikolarment l-Artikolu 7(1), l-ewwel inċiż, tiegħu,
Billi:
(1) L-Anness I tar-Regolament (KE) Nru 881/2002 jelenka l-persuni, gruppi u entitajiet li jaqaw taħt l-iffriżar ta' fondi u riżorsi finanzjarji skond dak ir-Regolament.
(2) Fit-22 ta' Jannar 2003, il-Kumitat tas-Sanzjonijiet iddeċida li jemenda l-elenku ta' persuni, gruppi u entitajiet għal liema japplikaw l-iffriżar ta' fondi u riżorsi finanzjarji u, għalhekk, l-Anness I għandu jiġi emendat b'dan il-mod.
(3) Biex jiġi garantit li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ immedjatament,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa emendat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' Jannar 2003.